
1. Adinekoentzako zentro soziokulturaletako (AZSK) helburuetako bat da kultura hedatzea eta adinekoak zenbait kultur-adierazpen mota ezberdinetara hurbiltzeko ekimenak garatzea. Horretarako badira erakusketa aretoak, hiriko partikularren eta erakundeen lana erakutsi ahal izateko. 
2. AZSKetako erakusketa aretoak lagatzeko zerbitzuaren arduradunak, zentroetako ekipoaren laguntzarekin, eskaera bakoitza aztertu eta kontuan hartuko ditu eskaintzaren gaiak, jatorria eta interesgarritasuna. 
3. Ez dira onartuko Gasteizko Udalaren filosofiaren kontrakoak izan litezkeen edukiak dituzten lanak. 
4. Beharrezko izanez gero AZSKek balioetsiko dute erakutsiko diren obren kopurua eta banaketa, erakusgai egongo diren denbora eta jardueraren bestelako aldagaiak.
5. Behin erreserba onartuta, erakunde eskatzaileak erakusketarako emandako datuetan gertatzen diren aldaketa guztien berri eman beharko dio idatziz Adinekoen Zerbitzuari.
6. Behin eskaera onartu ondoren, AZSKek 9 erakusketa espazio utziko dituzte eskatzailearen esku, erakusketak egiteko areto zabalekin, egunero ireki eta itxi egiten direla, igande eta jai egunetan irekita, zentro bakoitzeko ordutegiaren arabera: 
a. Ariznabarreko AZSK
b. Araneko ASZK.
c. Koroatzeko AZSK.
d. Lakua Arriagako AZSK.
e. San Kristobaleko AZSK
f. San Prudentzio AZSK:
g. Sansomendiko AZSK
h. Txagorritxuko AZSZ
i. Zaramagako AZSK.
7. Erakusketak sortutako garraioak, muntatze eta desmuntatzeko eta mantentzeko lanen gastuak eskatzailearen kontura eta kargura izango dira. Aurreko erabakirik ezean, erakunde eskatzaileak bitarteko tekniko propioak beharko ditu izan jarduera garatzeko.
8. Ireki eta ixteko jendaurreko ordutegia erakusgai dagoen AZSKko ohiko ordutegi bera izango da. AZSKetako ordutegia: astelehenetik larunbatera, 10:00etatik 13:30era eta 15:30etik 21:00etara, eta igandeetan 15:30etik 21:00etara Sansomendiko AZSKean izan ezik. Hala ere, ordutegi hori aldatu ahal izango zerbitzuaren beharrek edo segurtasun-arrazoiek hala eskatuta. 
9. Erakusketaren materiala gorde egin behar izanez gero, aurretik AZSKko arduradunarekin adostu beharra dago eta behar bezala identifikatu ondoren. Edozein kasutan, AZSKak ez du bere gain hartzen materialaren zaintza eta kontserbazioa.
10. AZSKek aldatu ahal izango dute lagatzeko epea edo guztiz baliogabetuta utzi, antolakuntza beharrengatik edo instalazioen erabilera okerra egiteagatik edo erreserbatzea sortu zuten arrazoien kontra egiten badu erakusketak. Erreserbak aldez aurretik egiteko gutxieneko epea 48 ordukoa izan ohi da, zorizko edo ezinbesteko kasuak salbu. 
11. Erakunde eskatzaileak erakutsitako obraren erantzukizuna izango du obra hori garraiatu eta paketetik ateratzeko unetik paketetan sartu eta itzuli arte. AZSKek ez dute jendaurreko erakustaldian zehar obrek jasan litzaketen kalteen erantzukizunik beraien gain hartuko, ez baitago langilerik erakusketa aretoa etengabe zainduko duenik. 
12. Lagapena egin aurretik, obrak erakusteko era adostu beharko da. AZSKek sistema estandarra dute, eta bestelako sistemaren bat behar izanez gero horren berri eman beharko da, eta dena den, langileek balioetsiko dute hori, eta ezin izango da beste aukerarik ziurtatu. Eragindako gastuak eskatzaileak hartuko ditu beraren gain. 
13. Erakutsitako obrek edo piezek identifikatzeko kartelak, testuak edo azalpen-panelak behar izanez gero, eskatzaileak berak sortu eta ordaindu beharko ditu haien kostuak. 
14. AZSKek hileko programazioa zabaltzeko bitarteko propioak dituzte, bai AZSKetan, hirian edo baita haietako sarean. Erakunde eskatzaileak sustatzeko aparteko modurik nahi izanez gero, AZSKetako aurretiazko baimena izan beharko du, eta Gasteizko AZSKetako laguntza aipatu beharko du eta Udalaren logotipoa sartu beharko ditu erabiltzen diren publizitate euskarri guztietan. 
15. Komunikazio horrek eragindako gastuak erakunde eskatzaileak ordainduko ditu. 
16. AZSKetatik aparteko sustapena egingo balitz lagapen-hartzaileak konpromisoa hartzen du beharrezko materiala, irudiak eta argitalpen horretan sartu nahi den testua behar den beste denboraz bidaltzeko. AZSKek testu hori laburtu edo aldatzeko eskubidea hartzen dute. 
17. Eskatzaileak ezin izango du inolako salmentarik egin. Ezin izango du ezta ere prezioen zerrendak zabaldu, ez erakusketa aretoan, ez erakutsitako argitalpenetan ezta bestelako euskarrietan ere. Asko jota, jasota gera daiteke harremanetarako bitartekoren bat (telefonoa edo posta elektronikoa), bertara jo dezan interesdun orok.
ERABAT DEBEKATUTA DAGO ERAKUSKETA ARETO HONEN BARRUAN OBRAK SALTZEA EDO SALEROSKETARIK EGITEA. 
AZSKek EZ DUTE ERANTZUKIZUNIK HARTZEN ERAKUSGAI DAGOEN MATERIALARI BURUZ (HAUSTURA, LAPURRETAK ETA/EDO NARRIADURAK).
AZSKetako EKIPOAK BALIOETSIKO DU ARAUDI HONETAN AURREIKUSTEN EZ DEN BESTE EDOZEIN ESKAERA.





















